stanford-oval/wikipedia huggingface dataset:
ชินตาโร อาเบะ

นักการเมืองชาวญี่ปุ่น (ค.ศ. 1924–1991)
| ชินตาโร อาเบะ |
| --- | --- |
安倍 晋太郎
อาเบะใน ค.ศ. 1982

รัฐมนตรีว่าการกระทรวงการต่างประเทศ
ดำรงตำแหน่ง 27 พฤศจิกายน ค.ศ. 1982 – 22 กรกฎาคม ค.ศ. 1986
นายกรัฐมนตรี: ยาซูฮิโระ นากาโซเนะ
ก่อนหน้า: โยชิโอะ ซากูราอูจิ
ถัดไป: ทาดาชิ คูรานาริ
รัฐมนตรีว่าการกระทรวงการค้าระหว่างประเทศและอุตสาหกรรม
ดำรงตำแหน่ง 30 พฤศจิกายน ค.ศ. 1981 – 27 พฤศจิกายน ค.ศ. 1982
นายกรัฐมนตรี: เซ็นโก ซูซูกิ
ก่อนหน้า: โรกูซูเกะ ทานากะ
ถัดไป: ซาดาโนริ ยามานากะ
เลขาธิการใหญ่คณะรัฐมนตรี
ดำรงตำแหน่ง 28 พฤศจิกายน ค.ศ. 1977 – 7 ธันวาคม ค.ศ. 1978
นายกรัฐมนตรี: ทาเกโอะ ฟูกูดะ
ก่อนหน้า: ซูนาโอะ โซโนดะ
ถัดไป: โรกูซูเกะ ทานากะ
รัฐมนตรีว่าการกระทรวงเกษตร ป่าไม้และประมง
ดำรงตำแหน่ง 9 ธันวาคม ค.ศ. 1974 – 15 กันยายน ค.ศ. 1976
นายกรัฐมนตรี: ทาเกโอะ มิกิ
ก่อนหน้า: ทาดาโอะ คูราอิชิ
ถัดไป: บูอิจิ โออิชิ
 
ข้อมูลส่วนบุคคล
เกิด: 29 เมษายน ค.ศ. 1924(1924-04-29) นครโตเกียว จังหวัดโตเกียว  จักรวรรดิญี่ปุ่น
เสียชีวิต: 15 พฤษภาคม ค.ศ. 1991(1991-05-15) (67 ปี) โตเกียว ประเทศญี่ปุ่น
พรรคการเมือง: พรรคเสรีประชาธิปไตย
คู่สมรส: โยโกะ คิชิ
บุตร: ฮิโรโนบุ ชินโซ โนบูโอะ
บุพการี: คัง อาเบะ ชิซูโกะ อาเบะ
ศิษย์เก่า: มหาวิทยาลัยโตเกียว

ชินตาโร อาเบะ (ญี่ปุ่น: 安倍 晋太郎; โรมาจิ: Abe Shintarō; 29 เมษายน ค.ศ. 1924 – 15 พฤษภาคม ค.ศ. 1991) เป็นนักการเมืองชาวญี่ปุ่นจากจังหวัดยามางูจิ เขายังเป็นหัวหน้าพรรคเสรีประชาธิปไตย (แอลดีพี) เขาดำรงตำแหน่งรัฐมนตรีว่าการกระทรวงการต่างประเทศใน ค.ศ. 1982 ถึง 1986 และยังเป็นบิดาของอดีตนายกรัฐมนตรี ชินโซ อาเบะกับส่วนหนึ่งของตระกูลซาโต–คิชิ–อาเบะ
ชีวิตช่วงต้นและการศึกษา

ชินตาโรเกิดในวันที่ 29 เมษายน ค.ศ. 1924 ที่โตเกียว โดยเป็นบุตรชายคนเดียวของคัง อาเบะ นักการเมืองและสมาชิกสภาผู้แทนราษฎร เขาเติบโตในบ้านของพ่อที่จังหวัดยามางูจิ ส่วนแม่ของเขาเป็นบุตรสาวของนายพลทหาร
ชีวิตส่วนตัว

ชินตาโร อาเบะกับครอบครัวใน ค.ศ. 1956
อาเบะพบกับโรนัลด์ เรแกนใน ค.ศ. 1987
อาเบะแต่งงานกับโยโกะ คิชิ บุตรสาวของนายกรัฐมนตรี โนบูซูเกะ คิชิ ใน ค.ศ. 1951 ชินโซ อาเบะ บุตรชายคนที่สอง ดำรงตำแหน่งนายกรัฐมนตรีใน ค.ศ. 2006 ถึง 2007 และอีกครั้งใน ค.ศ. 2012 ถึง 2020 โนบูโอะ คิชิ บุตรชายคนที่สามที่พี่/น้องเขยรับเลี้ยงในเวลาหลังคลอดเพียงไม่นาน ได้รับเลือกให้เป็นสมาชิกสภาผู้แทนราษฎรใน ค.ศ. 2012 และได้รับแต่งตั้งให้เป็นรัฐมนตรีว่าการกระทรวงกลาโหมใน ค.ศ. 2020
อาชีพ

หลังจบจากโรงเรียนมัธยมในช่วงสงครามโลกครั้งที่สองเมื่อ ค.ศ. 1944 อาเบะเข้าเรียนโรงเรียนการบินทหารเรือและอาสาสมัครเป็นนักบินคามิกาเซะ สงครามนี้สิ้นสุดก่อนที่เขาจะเข้ารับการฝึกฝนที่จำเป็น ใน ค.ศ. 1949 เขาจบการศึกษาจากมหาวิทยาลัยโตเกียวในคณะนิติศาสตร์ ชินตาโร อาเบะเริ่มอาชีพเป็นผู้เขียนข่าวการเมืองให้กับไมนิจิชิมบุง เขาผันตนเองเป็นนักการเมืองใน ค.ศ. 1957 เมื่อเริ่มทำงานเป็นผู้ช่วยฝ่ายนิติบัญญัติของพ่อตา โนบูซูเกะ คิชิ นายกรัฐมนตรีในขณะนั้น เขาได้ที่นั่งของบิดาในสภาผู้แทนราษฎรเมื่อ ค.ศ. 1958
เสียชีวิต

ชินตาโร อาเบะเข้าโรงพยาบาลในเดือนมกราคม ค.ศ. 1991 เขาเสียชีวิตในโรงพยาบาลมหาวิทยาลัยจุนเท็นโดที่โตเกียวเมื่อวันที่ 15 พฤษภาคม ค.ศ. 1991 ด้วยอายุ 67 ปี สาเหตุการเสียชีวิตมาจากภาวะหัวใจวาย
สโมสรฟุตบอลแอเบอร์ดีน

สโมสรฟุตบอลแอเบอร์ดีน (อังกฤษ: Aberdeen Football Club) เป็นสโมสรฟุตบอลอาชีพของสกอตแลนด์ที่ตั้งอยู่ในแอเบอร์ดีน แข่งขันในสกอตติชพรีเมียร์ชิปและไม่เคยตกชั้นจากลีกสูงสุดของระบบลีกฟุตบอลของสกอตแลนด์เลยตั้งแต่ได้รับเลือกให้ขึ้นสู่ลีกสูงสุดในปี ค.ศ. 1905 แอเบอร์ดีนคว้าแชมป์สกอตติชลีก 4 สมัย สกอตติชคัพ 7 สมัย และสกอตติชลีกคัพ 6 สมัย ยังเป็นสโมสรเดียวในสกอตแลนด์ที่คว้าถ้วยรางวัลสโมสรฟุตบอลยุโรป 2 ถ้วย คือ ยูโรเปียนคัพวินเนอร์สคัพ และยูโรเปียนซูเปอร์คัพ ในปี ค.ศ. 1983
สโมสรฟุตบอลแอเบอร์ดีนก่อตั้งขึ้นในปี ค.ศ. 1903 จากการรวมตัวกันของ 3 สโมสรจากแอเบอร์ดีน สโมสรคว้าถ้วยรางวัลใหญ่ของสกอตแลนด์ภายใต้ผู้จัดการทีม เดฟ ฮัลลิเดย์ ต่อมาในคริสต์ทศวรรษที่ 1980 ภายใต้การคุมทีมของเซอร์อเล็กซ์ เฟอร์กูสัน ได้คว้าแชมป์ลีก 3 สมัย สกอตติชคัพ 4 สมัย และสกอตติชลีกคัพ 1 สมัย ควบคู่ไปกับถ้วยรางวัลสโมสรฟุตบอลยุโรป 2 ถ้วย แอเบอร์ดีนเป็นสโมสรสุดท้ายที่ไม่ใช่ เรนเจอส์ และ เซลติก ที่คว้าแชมป์ลีกในฤดูกาล 1984-85 และยังเป็นสโมสรสุดท้ายในสกอตแลนด์ที่คว้าแชมป์สโมสรฟุตบอลยุโรป สโมสรประสบความสำเร็จน้อยลงตั้งแต่สิ้นสุดยุคทอง การรอคอย 19 ปีสำหรับถ้วยรางวัลสำคัญจบลงด้วยการคว้าแชมป์สกอตติชลีกคัพ 2013-14 ตามมาด้วยรองแชมป์ลีกตามหลังเซลติกในทศวรรษ 2010
แอเบอร์ดีนเล่นที่ Pittodrie Stadium ตั้งแต่เริ่มก่อตั้งสโมสร ปัจจุบันสนามมีความจุ 20,866 ที่นั่งและเป็นสนามฟุตบอลที่มีที่นั่งทั้งหมดและมีหลังคาคลุมทั้งหมดแห่งแรกในสหราชอาณาจักร พิทโทดรียังเป็นสนามฟุตบอลแห่งแรกที่มีพื้นที่ทางเทคนิค ซึ่งคิดค้นโดยผู้เล่นและโค้ชดอนัลด์ โคลแมน
โกสต์ไนน์

| โกสต์ไนน์ |
| --- | --- |
โกสต์ไนน์ในเดือนมีนาคม ค.ศ. 2021
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป
ช่วงปี: ค.ศ. 2020 (2020)–ปัจจุบัน
ค่ายเพลง: มารูเอนเตอร์เทนเมนต์

สมาชิก:  อี ชิน  ซน จุน-ฮยอง  อี คัง-ซอง  ชเว จุน-ซอง  พรินซ์  อี อู-จิน  อี จิน-อู 
อดีตสมาชิก:  ฮวัง ดง-จุน  อี แท-ซึง 
โกสต์ไนน์ (อังกฤษ: Ghost9; เกาหลี: 고스트나인) เป็นบอยกรุปเกาหลีใต้ที่ก่อตั้งโดยมารูเอนเตอร์เทนเมนต์ในปี 2020 และเปิดตัวเมื่อวันที่ 23 กันยายน พ.ศ. 2563 ด้วยอีพีแรกที่มีชื่อว่า Pre Episode 1 : Door
ประวัติ > 2020: เปิดตัวด้วยซีรีส์ Pre Episode

โกสต์ไนน์เปิดตัวด้วยอีพี Pre Episode 1: Door ในวันที่ 23 กันยายนพร้อมกับซิงเกิล "Think Of Dawn"
โกสต์ไนน์ออกอีพีชุดที่สองในชื่อ Pre Episode 2: W.all ในวันที่ 10 ธันวาคมพร้อมกับซิงเกิล "W.all"
ประวัติ > 2021: ซีรีส์ Now และการเปลี่ยนแปลงรายชื่อ

โกสต์ไนน์กลับมาพร้อมกับอีพีที่สามในชื่อ Now: Where We Are, Here ในวันที่ 11 มีนาคมพร้อมกับซิงเกิล "Seoul"
โกสต์ไนน์ปล่อยอีพีที่สี่ในชื่อ Now: When We Are in Love ในวันที่ 3 มิถุนายนพร้อมกับซิงเกิล "Up All Night"
วันที่ 5 กันยายน มีการประกาศว่าสมาชิก ฮวัง ดง-จุน และอี แท-ซึง จะออกจากโกสต์ไนน์
โกสต์ไนน์ปล่อยอีพีที่ห้าในชื่อ Now: Who We Are Facing ในวันที่ 25 พฤศจิกายนพร้อมกับซิงเกิล "Control"
สมาชิก > ปัจจุบัน

ซน จุน-ฮยอง (Son Jun-hyung; 손준형)
อี ชิน (Lee Shin; 이신)
อี คัง-ซอง (Lee Kang-sung; 이강성)
ชเว จุน-ซอง (Choi Jun-seong; 최준성)
พรินซ์ (Prince; 프린스)
อี อู-จิน (Lee Woo-jin; 이우진)
อี จิน-อู (Lee Jin-woo; 이진우)
สมาชิก > อดีต

ฮวัง ดง-จุน (Hwang Dong-jun; 황동준)
อี แท-ซึง (Lee Tae-seung; 이태승)
ผลงานเพลง > อีพี

| ชื่อ | รายละเอียดอัลบั้ม | ตำแหน่งชาร์ตสูงสุด> KOR  | ยอดขาย |
| --- | --- | --- | --- |
| Pre Episode 1: Door |  จำหน่าย: 23 กันยายน 2020  สังกัด: มารูเอนเตอร์เทนเมนต์, เอ็นเอชเอ็นบักส์  รูปแบบ: ซีดี, ดิจิทัลดาวน์โหลด รายชื่อเพลง "Vision" (Intro)  "Think of Dawn"  "Reborn"  "It's Gonna Be Hot"  "Lay Back"  "Flying at Night" (야간비행)  | 14 |  KOR: 11,923 |
| Pre Episode 2: W.all |  จำหน่าย: 10 ธันวาคม 2020  สังกัด: มารูเอนเตอร์เทนเมนต์, เอ็นเอชเอ็นบักส์  รูปแบบ: ซีดี, ดิจิทัลดาวน์โหลด รายชื่อเพลง "Peace (Intro)  "Splash" (큰물에서 놀아)  "W.all"  "Red Sign"  "Focus" (한 글자도 놓치지 마)  "Way to You" (꿈길)  | 12 |  KOR: 8,797 |
| Now: Where We Are, Here |  จำหน่าย: 11 มีนาคม 2021  สังกัด: มารูเอนเตอร์เทนเมนต์, เอ็นเอชเอ็นบักส์  รูปแบบ: ซีดี, ดิจิทัลดาวน์โหลด รายชื่อเพลง "Trigger" (Intro)  "Seoul"  "Uno"  "Starvoy"  "Hide & Seek"  "Monday to Sunday"  | 12 |  KOR: 7,774 |
| 	Now: When We Are in Love |  จำหน่าย: 3 มิถุนายน 2021  สังกัด: มารูเอนเตอร์เทนเมนต์, เอ็นเอชเอ็นบักส์  รูปแบบ: ซีดี, ดิจิทัลดาวน์โหลด รายชื่อเพลง "On and On" (Intro)  "Up All Night" (밤샜다)  "Double Click"  "Trampoline"  "Runaway"  "Antenna"  | 15 |  KOR: 11,040 |
| Now: Who We Are Facing |  จำหน่าย: 25 พฤศจิกายน 2021  สังกัด: มารูเอนเตอร์เทนเมนต์, เอ็นเอชเอ็นบักส์  รูปแบบ: ซีดี, ดิจิทัลดาวน์โหลด รายชื่อเพลง "Milestone (Intro)"  "Control"  "Triangle"  "Love Language"  "Dreaming"  "Cosmos"  | 23 |  KOR: 11,810 |
| Arcade: V |  จำหน่าย: 7 เมษายน 2022  สังกัด: มารูเอนเตอร์เทนเมนต์, เอ็นเอชเอ็นบักส์  รูปแบบ: ซีดี, ดิจิทัลดาวน์โหลด รายชื่อเพลง "Dot" (닻)  "X-Ray"  "Champion"  "T.Y.T (Take You There)"  "Always, All Ways"  "Stranger"  | 18 |  KOR: 13,300 |
ผลงานเพลง > ซิงเกิล

| ชื่อ | ปี | ตำแหน่งชาร์ตสูงสุด> KOR  | อัลบั้ม |
| --- | --- | --- | --- |
| "Think Of Dawn" | 2020 | — | Pre Episode 1: Door |
| "W.all" | 2020 | — | Pre Episode 2: W.all |
| "Seoul" | 2021 | — | Now: Where We Are, Here |
| "Up All Night" (밤샜다) | 2021 | — | Now: Where We Are in Love |
| "Control" | 2021 | — | Now: Who We Are Facing |
| "X-Ray" | 2022 | — | Arcade: V |
"—" หมายถึง ไม่ได้ขึ้นชาร์ตหรือไม่ได้วางจำหน่ายในภูมิภาคนั้น
ผลงานเพลง > มิวสิกวิดีโอ

| ปี | ชื่อ |
| --- | --- |
"Think of Dawn": 2020
"W.all": 2020
"Seoul": 2021
"Up All Night": 2021
รางวัลและการเสนอชื่อ

| พีธีรางวัล | ปี | ประเภท | เสนอชื่อ | ผล | อ้างอิง |
| --- | --- | --- | --- | --- | --- |
| โซลมิวสิกอะวอดส์ | 2020 | ศิลปินหน้าใหม่แห่งปี | โกสต์ไนน์ | เสนอชื่อเข้าชิง |  |
| โซลมิวสิกอะวอดส์ | 2020 | รางวัลความนิยม เค-เวฟ | โกสต์ไนน์ | เสนอชื่อเข้าชิง |  |
| โซลมิวสิกอะวอดส์ | 2020 | รางวัลความนิยม | โกสต์ไนน์ | เสนอชื่อเข้าชิง |  |
| โกลเดนดิสก์อะวอดส์ | 2020 | ศิลปินหน้าใหม่แห่งปี | โกสต์ไนน์ | เสนอชื่อเข้าชิง |  |
| โกลเดนดิสก์อะวอดส์ | 2020 | รางวัลความนิยม | โกสต์ไนน์ | เสนอชื่อเข้าชิง |  |
| เอ็มเน็ตเอเชียนมิวสิกอะวอดส์ | 2020 | วงชายหน้าใหม่ยอดเยี่ยม | โกสต์ไนน์ | เสนอชื่อเข้าชิง |  |
| เอเชียอาร์ติสต์อะวอดส์ | 2021 | รางวัลความนิยมกลุ่มไอดอลชาย | โกสต์ไนน์ | เสนอชื่อเข้าชิง |  |
| เอเชียอาร์ติสต์อะวอดส์ | 2021 | รางวัลศักยภาพ | โกสต์ไนน์ | ชนะ |  |
|  |  |  | โกสต์ไนน์ |  |  |
นิมมานรดี

นิมมานรดี คือ สวรรค์ชั้นที่ 5 ในฉกามาพจร มีท้าวสุนิมมิตเป็นจอมเทพ
ความเชื่อ

พระโคตมพุทธเจ้าตรัสถึงสวรรค์ชั้นนิมมานรดี ว่าเป็นสวรรค์ชั้นที่ 5 อยู่สูงกว่าชั้นดุสิต แต่ต่ำกว่าชั้นปรนิมมิตวสวัตดี มีท้าวสุนิมมิตเป็นจอมเทพ ไตรภูมิพระร่วงระบุว่าสวรรค์ชั้นนี้อยู่สูงกว่าชั้นดุสิตไป 336,000 โยชน์ มีวิมานทอง กำแพงแก้ว กำแพงทองล้อมรอบ แผ่นดินเป็นทองราบเรียบเสมอกันโดยตลอด เทวดาในชั้นนี้ปรารถนายินดีในสิ่งใดก็สามารถเนรมิตขึ้นมาได้เองตามปรารถนาทุกประการ จึงได้ชื่อว่า "นิมมานรดี" (ยินดีในการเนรมิต)
อายุของเทวดาในชั้นนิมมานรดียาวนานถึง 8,000 ปีทิพย์ ซึ่งเท่ากับ 2,304,000,000 ของปีมนุษย์
ยามา

บทความนี้เกี่ยวกับลำดับชั้นบนสวรรค์ สำหรับความหมายอื่น ดูที่ ยามา (แก้ความกำกวม)
ยามา คือ สวรรค์ชั้นที่ 3 ในฉกามาพจร มีท้าวสุยามะเป็นจอมเทพ
ความเชื่อ

พระโคตมพุทธเจ้าตรัสถึงสวรรค์ชั้นยามา ว่าเป็นสวรรค์ชั้นที่ 3 อยู่สูงกว่าดาวดึงส์ แต่ต่ำกว่าดุสิต มีท้าวสุยามะเป็นจอมเทพ ไตรภูมิพระร่วงระบุว่าสวรรค์ชั้นยามาอยู่สูงกว่าดาวดึงส์ไป 84,000 โยชน์ เทวดาในชั้นนี้มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงาม เทวดามีกายสูง 8,000 วา เนื่องจากสวรรค์ชั้นนี้อยู่สูงมาก แสงอาทิตย์จึงส่องมาไม่ถึง แต่สวรรค์ชั้นนี้ก็ไม่เคยมืดเพราะมีรัสมีจากกายของเทวดาส่องให้ทั้งภูมินี้สว่างไสวอยู่ตลอดเวลา เมื่อจะกำหนดวันคืน เทวดาในชั้นนี้จะดูจากดอกไม้ทิพย์ หากดอกไม้บานแสดงว่าเป็นเวลารุ่งเช้า หากดอกไม้หุบเป็นเวลากลางคืน
อายุของเทวดาในชั้นยามายาวนานถึง 2,000 ปีทิพย์ ซึ่งเท่ากับ 144,000,000 ของปีมนุษย์
ชาลาร์ เซอยึนจือ

| 0 | 1 | 2 | 3 |
| --- | --- | --- | --- |
 เซอยึนจือกับตุรกีเมื่อปี 2016
ข้อมูลส่วนตัว
ชื่อเต็ม:  ชาลาร์ เซอยึนจือ
วันเกิด:   (1996-05-23) 23 พฤษภาคม ค.ศ. 1996 (28 ปี)
สถานที่เกิด:  อิซมีร์ ตุรกี
ส่วนสูง:  1.86 เมตร (6 ฟุต 1 นิ้ว)
ตำแหน่ง:  กองหลัง
ข้อมูลสโมสร
สโมสรปัจจุบัน:  อัตเลติโกเดมาดริด
หมายเลข:  4
สโมสรเยาวชน
2006–2011:  เมเนแมนเบเลดีเยสพอร์
2011–2013:  บูจัสพอร์
2013–2014:  กือมือชอร์ดุสพอร์
สโมสรอาชีพ*
| ปี |  ทีม |  ลงเล่น |  (ประตู) |
| 2014–2016 |  อัลทือนอร์ดู |  34 |  (2) |
| 2016–2018 |  เอ็สเซ ไฟรบวร์ค |  50 |  (1) |
| 2018–2023 |  เลสเตอร์ซิตี |  98 |  (4) |
| 2023– |  อัตเลติโกเดมาดริด |  2 |  (0) |
ทีมชาติ‡
| 2014 |  ตุรกี อายุไม่เกิน 18 ปี |  1 |  (0) |
| 2015 |  ตุรกี อายุไม่เกิน 19 ปี |  3 |  (0) |
| 2015 |  ตุรกี อายุไม่เกิน 20 ปี |  3 |  (0) |
| 2015 |  ตุรกี อายุไม่เกิน 21 ปี |  1 |  (0) |
| 2016– |  ตุรกี |  53 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 8 พฤษภาคม ค.ศ. 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 28 มีนาคม ค.ศ. 2023
ชาลาร์ เซอยึนจือ (ตุรกี: Çağlar Söyüncü; เกิด 23 พฤษภาคม ค.ศ. 1996) เป็นนักฟุตบอลชาวตุรกี ปัจจุบันในตำแหน่งกองหลังให้แก่อัตเลติโกเดมาดริด สโมสรในลาลิกา และทีมชาติตุรกี
เขาเริ่มต้นอาชีพกับสโมสรอัลทือนอร์ดูในลีกระดับสองของประเทศ ต่อมาในฤดูร้อนปี 2016 เขาย้ายร่วมเอ็สเซ ไฟรบวร์คในบุนเดิสลีกาของเยอรมนี ก่อนที่จะย้ายไปเลสเตอร์ซิตีในพรีเมียร์ลีกของอังกฤษใน ค.ศ. 2018 เขาลงเล่นให้กับทีมชาติชุดใหญ่ครั้งแรกใน ค.ศ. 2016
สโมสรอาชีพ > Altınordu

เซอยึนจือเริ่มต้นอาชีพกับสโมสรอัลทือนอร์ดูในทีเอฟเอฟเฟิสต์ลีก ลีกฟุตบอลระดับสองของตุรกี ในฤดูกาล 2015–16 เขามีข่าวเชื่อมโยงกับเบชิกทัช กาลาทาซาไร และเซบิยา แต่เขาในวัย 20 ปีเลือกที่จะไปเล่นในบุนเดิสลีกาเพราะเห็นว่ามันเป็นทางเลือกที่ดีในอาชีพและการพัฒนาของเขา
สโมสรอาชีพ > เอ็สเซ ไฟรบวร์ค

วันที่ 24 พฤษภาคม ค.ศ. 2016 เซอยึนจือย้ายร่วมเอ็สเซ ไฟรบวร์ค ที่เพิ่งเลื่อนชั้นสู่บุนเดิสลีกา ลีกฟุตบอลสูงสุดของเยอรมนี เขาเป็นนักฟุตบอลชาวตุรกีคนแรกที่ย้ายจากลีกระดับสองของตุรกีไปยังบุนเดิสลีกาโดยตรง
เขาลงเล่นในบุนเดิสลีกาครั้งแรกในนัดเปิดสนามที่บุกไปแพ้แฮร์ทาเบอร์ลิน 2–1 เมื่อวันที่ 28 สิงหาคม ค.ศ. 2016 เขามีข่าวเชื่อมโยงกับลีล โรมา และบิยาร์เรอัล ในช่วงตลาดซื้อขายกลางฤดูกาล 2016–17 มีการรายงานว่าแมนเชสเตอร์ซิตีก็สนใจในตัวเซอยึนจือเช่นกัน
สโมสรอาชีพ > เลสเตอร์ซิตี

วันที่ 9 สิงหาคม ค.ศ. 2018 เซอยึนจือย้ายร่วมเลสเตอร์ซิตีในพรีเมียร์ลีกด้วยสัญญา 5 ปี เขาลงเล่นในพรีเมียร์ลีกครั้งแรกเมื่อวันที่ 27 ตุลาคม ค.ศ. 2018 ในนัดที่เลสเตอร์เปิดบ้านเสมอกับเวสต์แฮมยูไนเต็ด 1–1
เซอยึนจือทำประตูแรกในพรีเมียร์ลีกในการแข่งขันนัดที่ 11 ของฤดูกาล 2019–20 เมื่อวันที่ 3 พฤศจิกายน ค.ศ. 2019 ช่วยให้ทีมบุกไปเอาชนะคริสตัลพาเลซที่เซลเฮิสต์พาร์ก 2–0
เกียรติประวัติ

รางวัลส่วนตัว
ทีมยอดเยี่ยมแห่งปีของพีเอฟเอ: พรีเมียร์ลีก 2019–20
แหล่งข้อมูลอื่น

Profile at TFF
ชาลาร์ เซอยึนจือ ที่ National-Football-Teams.com
| ด ค กผู้เล่นชุดปัจจุบันของอัตเลติโกเดมาดริด  |
| --- | --- |
 1 เกร์บิช  2 ฆิเมเนซ  4 กงด็อกเบีย  5 ตอร์เรย์รา  6 โกเก  7 แฟลิกส์  8 ซาอุล  9 ซัวเรซ  10 กอร์เรอา  11 เลอมาร์  12 ลูดี  13 ออบลาก  14 โยเรนเต  15 ซาวิช  16 เอร์เรรา  17 ชาปอนยิช  18 เฟลิเป  19 แดมเบเล  20 บิโตโล  21 การ์รัสโก  22 เอร์โมโซ  23 ทริปเปียร์  24 เวอร์ซาลย์กอ  ผู้จัดการ: ซิเมโอเน 
| ด ค กรายชื่อนักกีฬาทีมชาติตุรกี – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 กือนอค  2 เชลิค  3 เดมีรัล  4 เซอยึนจือ  5 โยคุชลู  6 ทูฟัน  7 อึนแดร์  8 โทเคิซ  9 คารามัน  10 ชัลฮาโนลู  11 ยาซือจือ  12 บายึนดือร์  13 เมรัช  14 อันทัลยาลือ  15 คาบัค  16 อือนัล  17 แบ. ยึลมัซ (c)  18 แร. ยึลมัซ  19 เคิกชือ  20 เออมือร์  21 คาฮ์เวจี  22 อัยฮัน  23 ชาคือร์  24 อักทือร์โคลู  25 มึลดือร์  26 แดร์วีโชลู  ผู้ฝึกสอน: กือเนช  |  1 กือนอค  2 เชลิค  3 เดมีรัล  4 เซอยึนจือ  5 โยคุชลู  6 ทูฟัน  7 อึนแดร์  8 โทเคิซ  9 คารามัน  10 ชัลฮาโนลู  11 ยาซือจือ  12 บายึนดือร์  13 เมรัช  14 อันทัลยาลือ  15 คาบัค  16 อือนัล  17 แบ. ยึลมัซ (c)  18 แร. ยึลมัซ  19 เคิกชือ  20 เออมือร์  21 คาฮ์เวจี  22 อัยฮัน  23 ชาคือร์  24 อักทือร์โคลู  25 มึลดือร์  26 แดร์วีโชลู  ผู้ฝึกสอน: กือเนช  |  |
พระรังสีมุนีสัมพุทธเจ้า

| พระรังสีมุนีสัมพุทธเจ้า> ข้อมูล |
| --- | --- |
องค์ก่อนหน้า พระนารทสัมพุทธเจ้าองค์ถัดไป พระเทวเทพสัมพุทธเจ้า
 สถานีย่อยพระพุทธศาสนา
พระรังสีมุนีสัมพุทธเจ้า มีปรากฏในเรื่อง อนาคตวงศ์ ว่า หลังจากหมดยุคศาสนาของพระธรรมสามีสัมพุทธเจ้าแล้ว เกิดแผ่นดินใหม่ที่ไม่มีพระพุทธเจ้านานถึง 8 กัปป์ หลังจากนั้นเกิดแผ่นดินใหม่ ชื่อว่า มัณฑกัปป์ จะมีพระพุทธเจ้า 2 พระองค์บังเกิดขึ้น
องค์แรก คือ พระนารทะสัมพุทธเจ้า
องค์ถัดไป คือ พระรังสีมุนีสัมพุทธเจ้า ในสมัยพระสมณโคตมะพุทธเจ้า นี้ ท่านคือ โสณพราหมณ์
โดยพระองค์ได้บำเพ็ญบารมี 30 ทัศมาอย่างยิ่งยวด โดยมีปรมัตถบารมีหนึ่งคือ ในสมัยพระกัสสปะพุทธเจ้า พระโพธิสัตว์ได้เกิดเป็นมาณพ ชื่อว่า มาฆมานพ อาชีพเป็นพ่อค้าทางเรือสำเภา
วันหนึ่ง นำของชิ้นหนึ่งไปขายได้กำไร 10 เท่าและนำเงินทองที่ได้มานั้นใส่เรือ แต่ประสบเหตุเรือล่ม ทรัพย์สินที่ได้มาจมหายทั้งหมด แต่ตัวเองสามารถเอาตัวรอดมาได้ ครั้นต่อมา ก็นำของชนิดเดิมไปขายอีกได้กำไร 10 เท่าอีก นำทรัพย์กลับมาบ้านได้ 7 วันก็เพลิงไหม้ บ้านและทรัพย์สินเสียหายจำนวนมาก ต่อมาก็นำสินค้าชนิดเดิมไปขายก็ได้กำไรมา 10 เท่าแต่ว่าพอนำทรัพย์กลับมาบ้านแล้ว กลับถูกโจรปล้นทรัพย์สินที่ได้มาทั้งหมด แต่ก็ยังไม่ละความพยายามนำของชิ้นเดิมไปขายอีก ก็ได้กำไร 10 เท่าอีกเช่นเดิม แต่คราวนี้พอนำเงินกลับมาบ้าน ก็ถูกเรียกเก็บทรัพย์สินทั้งหมดนั้นเข้าสู่ท้องพระคลัง
มาฆมาณพ เมื่อเสียทรัพย์ถึง 4 ครั้งก็ทะเลาะกับภรรยา  จนถึงขั้นต้องหย่าร้างกัน ได้ทรัพย์สินจากการแบ่งกับภรรยาเป็น ผ้าแดง 1 ผืน และทอง 1 แสน ออกจากบ้านเดินทางไปเรื่อย ๆ จนถึง เมืองโกสัมพี
ครั้งนั้น มีพระสาวก รูปหนึ่งของ พระกกุสันธะพุทธเจ้า  ออกจากญาณสมาบัติ ก็ตรวจดูสรรพสัตว์ ด้วยทิพยจักษุ  ก็พบ มาฆมาณพ เข้าข่ายญาณก็ทราบว่าอนาคตจะได้เป็นพระสัมมาสัมพุทธเจ้า ก็เหาะไปโปรดในทางที่มาณพกำลังเดินทางมา เมื่อมาณพเดินมาพบพระสาวกนี้ ก็เกิดเลื่อมใส จิตใจปลาบปลื้ม จึงได้ถวายทรัพย์สินทั้งหมดและอธิษฐานขอให้ได้เป็นพระพุทธเจ้าในอนาคต เมื่อพระสาวกได้รับของและกล่าวอนุโมทนาแล้ว ก็เหาะกลับไป ในที่ที่ถวายทานเกิดต้นกัลปพฤกษ์ 1 ต้น และมาณพนั้นก็ได้อาศัยต้นไม้นี้เลี้ยงชีพสืบมา
วันหนึ่งกษัตริย์เมืองโกสัมพี พร้อมทั้งเหล่าข้าราชบริพาร เสด็จผ่านมาเห็นมาณพอยู่ใต้ต้นกัลปพฤกษ์ ก็เกิดความสนใจเข้าไปทอดพระเนตร ก็ถูกเทวดา ที่ทำหน้าที่รักษาอยู่ไม่ให้เข้าไป พระองค์จึงทรงกริ้ว สั่งให้ทหารทำการเผา แต่ก็เกิดมีดอกบัวเกิดขึ้นมารองรับมาณพนั้น จึงสั่งให้ทหารจับมาณพ ไปโยนทิ้งลงน้ำ  ก็เกิดอัศจรรย์มีดอกบัวผุดขึ้นมารองรับ ทำให้มาณพนั้นไม่ได้รับอันตรายใด ๆ กษัตริย์จึงถามกับมาณพนั้นว่า ใครให้ต้นกัลปพฤกษ์มา มาณพจึงเล่าความจริงให้ฟัง แต่กษัตริย์ไม่เชื่อ รับสั่งให้มาณพนำพระสาวกรูปนั้นมายืนยัน มาณพจึงอธิษฐานถึงพระสาวกนั้น พระสาวกรูปนั้นทราบด้วยทิพยจักษุ ก็เหาะมาและบอกกล่าวถึงโทษของการประทุษร้ายมาณพนี้ จะทำให้บ้านเมืองจมลงในแผ่นดิน กษัตริย์ได้ฟังดังนั้นก็กลัว จึงขอโทษและยกให้มาณพเป็นน้องชายของพระองค์
พระรังสีมุนีสัมพุทธเจ้า มีพระวรกายสูง 60 ศอก มีพระชนมายุ 5 พันปี และมีพระพุทธรัศมีสีทอง สว่างทั้งกลางวันและกลางคืน
ดุสิต

สำหรับดุสิตในความหมายอื่น ๆ ดูที่ ดุสิต (แก้ความกำกวม)
ดุสิต คือ สวรรค์ชั้นที่ 4 ในฉกามาพจร มีท้าวสันดุสิตเป็นจอมเทพ
ความเชื่อ

พระโคตมพุทธเจ้าตรัสถึงสวรรค์ชั้นดุสิต ว่าเป็นสวรรค์ชั้นที่ 4 อยู่สูงกว่ายามา แต่ต่ำกว่านิมมานรดี มีท้าวสันดุสิตเป็นจอมเทพ ไตรภูมิพระร่วงระบุว่าสวรรค์ชั้นนี้อยู่สูงกว่าชั้นยามาไป 168,000 โยชน์ มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงามยิ่งกว่าสวรรค์ชั้นที่อยู่ต่ำกว่า เป็นที่ประทับของพระโพธิสัตว์ทั้งหลายและว่าที่พระอัครสาวก ในปัจจุบันพระศรีอริยเมตไตรยและว่าที่พระอัครสาวกของพระองค์จึงประทับอยู่ ณ ภูมินี้
อายุของเทวดาในชั้นดุสิตยาวนานถึง 4,000 ปีทิพย์ ซึ่งเท่ากับ 576,000,000 ของปีมนุษย์
โกออนเกิร์ล สตาร์เสิร์ช

| โกออนเกิร์ล สตาร์เสิร์ช |
| --- | --- |
สร้างโดย: จีเอ็มเอ็มทีวี คลีนแอนด์เคลียร์
พิธีกร: ทัชชกร บุญลัภยานันท์ หฤษฎ์ ชีวการุณ วชิรวิชญ์ เรืองวิวรรธน์ กรภัทร์ เกิดพันธุ์
กรรมการ: พิษณุ อภิราชกมล (ออดิชัน-ตัดสิน) ณัฐพงษ์ มงคลสวัสดิ์ (ออดิชัน-ตัดสิน) สถาพร พานิชรักษาพงศ์ (ออดิชัน) ชยานิษฐ์ จิราโรจน์เจริญ (ออดิชัน) ปัฏฐา ทองปาน (ออดิชัน) นพณัช ชัยวิมล (ตัดสิน)
ประเทศแหล่งกำเนิด:  ไทย
ภาษาต้นฉบับ:  ไทย
การผลิต
ผู้อำนวยการผลิต: พิษณุ อภิราชกมล สถาพร พานิชรักษาพงศ์
ผู้อำนวยการสร้าง: ทัชชกร บุญลัภยานันท์
ออกอากาศ
เครือข่าย: เฟซบุ๊ก (รอบออดิชันสด) ยูทูบ (รอบแนะนำตัวและตัดสิน)
ออกอากาศ: 10 มีนาคม พ.ศ. 2561 – 10 เมษายน พ.ศ. 2561
โกออนเกิร์ล สตาร์เสิร์ช ดาวเด่น หน้าใส ได้ไปต่อ (อังกฤษ: Go On Girl Star Search) เป็นรายการเรียลลิตีประกวดนักแสดงและพรีเซนเตอร์ สำหรับเด็กผู้หญิงอายุ 12–19 ปี โดยเปิดรับสมัครทางออนไลน์และเปิดให้ผู้คนโหวตคัดเลือกเหลือ 100 คน จากนั้นจึงคัดเลือกผู้สมัครที่จะได้เข้าประกวดรอบออดิชันสด (Live Audition) จำนวน 10 คน โดยการโหวตและคณะกรรมการ และตัดสินจากรอบออดิชันเหลือ 3 คนสุดท้ายเพื่อหาผู้ชนะเพียงคนเดียว ผลิตโดยจีเอ็มเอ็มทีวี และคลีนแอนด์เคลียร์
การรับสมัคร

รายการเปิดรับสมัครผู้เข้าประกวดเพศหญิงอายุระหว่าง 12–19 ปี โดยสามารถสมัครได้ด้วยตนเองหรือสมัครให้เพื่อนในช่องทางสื่อออนไลน์ ตั้งแต่วันที่ 5 มกราคม 2561 ถึงวันที่ 5 กุมภาพันธ์ 2561 ดังนี้
เฟซบุ๊ก – ผู้สมัครต้องแสดงความคิดเห็นในโพสต์ประกาศรับสมัคร โดยแนบรูปใบหน้าที่ชัดเจน พร้อมแนะนำชื่อ นามสกุล และอายุ ของตนเองหรือของเพื่อน
อินสตาแกรม – ผู้สมัครต้องตั้งค่าบัญชีของตัวเองเป็นสาธารณะ และโพสต์รูปใบหน้าที่ชัดเจน พร้อมแนะนำชื่อ นามสกุล และอายุ ของตนเองหรือของเพื่อน และติดแฮชแท็กต่อไปนี้ #GoOnGirlStarSearch #หน้าใสได้ไปต่อ #CleanAndClear
ผู้เข้าประกวด

ตารางนี้เป็นรายชื่อผู้เข้ารอบออดิชันสด สำหรับผู้ผ่านการคัดเลือกทางออนไลน์ 100 คน ดูที่: เว็บไซต์ทางการ เก็บถาวร 2018-07-11 ที่ เวย์แบ็กแมชชีน
(อายุเป็นไปตามช่วงเวลาที่ถ่ายทำรายการ)
| หมายเลข | ชื่อ-นามสกุล (ชื่อเล่น) | อายุ | ส่วนสูง | รูปแบบการสมัคร |
| --- | --- | --- | --- | --- |
| 17 | ภชสร วณิชวรสกุล (มินมิ้น) | 16 | 160 ซม. | สมัครด้วยตนเอง |
| 27 | เจนิตา ชอบการกิจ (ลูกน้ำ) | 18 | 153 ซม. | สมัครด้วยตนเอง |
| 32 | ภัณฑิรา วงศ์ทอง (สนุ๊ก) | 17 | 160 ซม. | แนะนำโดยเพื่อน |
| 39 | มุทิตา พงษ์พาณิชย์ (แจ๋ม) | 18 | 167 ซม. | สมัครด้วยตนเอง |
| 70 | โสมวิมาลา ณ อุบล (สาลี่) | 16 | 171 ซม. | สมัครด้วยตนเอง |
| 79 | ภัทรานิษฐ์ ลิ้มปติยากร (เลิฟ) | 17 | 155 ซม. | สมัครด้วยตนเอง |
| 83 | วรรณวิมล เจนอัศวเมธี (จูน) | 17 | 161 ซม. | สมัครด้วยตนเอง |
| 86 | ปภาดา ลิมป์ธนาธร (ดา) | 17 | 174 ซม. | สมัครด้วยตนเอง |
| 91 | ลภัสภร บุญยั่งยืน (เรนนี่) | 18 | 157 ซม. | สมัครด้วยตนเอง |
| 95 | อชิรญา แก้วชลคราม (อชิ) | 17 | 172 ซม. | สมัครด้วยตนเอง |
ข้อมูลรอบและการออกอากาศ > รอบรับสมัครและคัดเลือก

ตั้งแต่ 5 มกราคม 2561 ถึง 20 กุมภาพันธ์ 2561
เป็นรอบที่เปิดรับสมัครผู้เข้าประกวดพร้อมกับให้ผู้คนโหวตผู้สมัครที่จะได้เข้ารอบต่อ ๆ ไปทางเว็บไซต์ของรายการประกวด แบ่งออกเป็น 2 รอบ ดังนี้
รอบแรก – โหวตคัดเลือกผู้สมัครจากกว่า 2,000 คน เหลือเพียง 100 คนสุดท้าย ดำเนินการตั้งแต่วันที่รับสมัครถึงวันที่ 6 กุมภาพันธ์ 2561 และประกาศผลในวันที่ 7 กุมภาพันธ์ 2561
รอบที่สอง – คัดเลือกผู้สมัครจาก 100 คนสุดท้าย เหลือเพียง 10 คนสุดท้าย โดย 5 สาวหน้าใสที่มีคะแนนโหวตสูงสุด และอีก 5 สาวหน้าใสที่กรรมการเลือก จะได้ผ่านเข้าสู่รอบต่อไป ดำเนินการตั้งแต่วันที่ 7–20 กุมภาพันธ์ 2561 และประกาศผลในวันที่ 21 กุมภาพันธ์ 2561 จากนั้นผู้เข้าประกวดที่ผ่านเข้ารอบทั้ง 10 คนจะได้เรียนเวิร์กชอปการแสดงและบุคลิกภาพก่อนถึงเวลารอบออดิชันสด (Live Audition) ในวันที่ 10 มีนาคม 2561
ข้อมูลรอบและการออกอากาศ > รอบออดิชันสด (Live Audition)

ออกอากาศ 10 มีนาคม 2561
คณะกรรมการ ได้แก่ พิษณุ อภิราชกมล, สถาพร พานิชรักษาพงศ์, ณัฐพงษ์ มงคลสวัสดิ์, ชยานิษฐ์ จิราโรจน์เจริญ และ ปัฏฐา ทองปาน ได้ทำการคัดเลือกผู้ผ่านเข้ารอบเหลือเพียง 3 คน โดยรอบแรกให้ผู้เข้าประกวดแนะนำตัวและแสดงความสามารถพิเศษ และรอบที่สองให้ผู้เข้าประกวดสวมบทบาทการแสดงแบบสดกับ หฤษฎ์ ชีวการุณ, วชิรวิชญ์ เรืองวิวรรธน์ และ กรภัทร์ เกิดพันธุ์ จากนั้นจึงประกาศผลผู้เข้ารอบ 3 คนสุดท้ายทั้ง 3 คน โดยที่ 2 คน มาจากการลงคะแนนตัดสินของคณะกรรมการ และอีก 1 คนจากการมีคะแนนโหวตจากผู้ชมสูงสุด
เข้ารอบโดยคณะกรรมการ: ภัทรานิษฐ์ ลิ้มปติยากร (เลิฟ), วรรณวิมล เจนอัศวเมธี (จูน)
เข้ารอบด้วยคะแนนโหวต: เจนิตา ชอบการกิจ (ลูกน้ำ)
ข้อมูลรอบและการออกอากาศ > รอบแนะนำตัว (Beauty & The Babes สู้ตาย My First Date)

ออกอากาศ 1 เมษายน 2561, 4 เมษายน 2561 และ 7 เมษายน 2561
เป็นรอบแนะนำตัวของผู้เข้ารอบ 3 คนสุดท้าย ต้องออกแบบเดทแรกโดยเลือกสถานที่ที่ต้องการและทำภารกิจเพื่อคว้าคะแนน 30 คะแนน จากพิธีกร 3 นักแสดงหนุ่ม ได้แก่ ซิง (หฤษฎ์ ชีวการุณ), ชิม่อน (วชิรวิชญ์ เรืองวิวรรธน์) และ นนน (กรภัทร์ เกิดพันธุ์) ในรายการ Beauty & The Babes สู้ตาย My First Date เพื่อให้ได้เป็นผู้ชนะการประกวด แบ่งออกเป็น 5 ภารกิจ ดังนี้
อุ่นเครื่อง (รู้หน้าแล้ว รู้ใจหน่อย) – สาว ๆ ต้องล้วงข้อมูลจากทั้งพิธีกร 3 หนุ่ม เพื่อเลือกสิ่งที่ถูกใจถูกใจ 3 หนุ่มมากที่สุดผ่านการถามคำถาม เพียงแค่ 2 คำถามเท่านั้น (5 คะแนน)
ระดมยิง (Quick Quiz) – หนุ่ม ๆ ทั้ง 3 คน จะระดมยิงคำถามที่จะทำให้รู้จักกันมากขึ้น ภายในเวลา 3 นาที (5 คะแนน)
สถานการณ์ – สาว ๆ ตอบคำถามแสดงไหวพริบในการแก้ปัญหาในสถานการณ์เฉพาะหน้าที่จำลองขึ้น ให้โดนใจทั้ง 3 หนุ่ม (5 คะแนน)
Mini Game – สาว ๆ ต้องจดจำ รายละเอียดของผลิตภัณฑ์คลีนแอนด์เคลียร์ทั้งหมด 3 ขวด และตอบคำถามให้ได้ (5 คะแนน)
Free Click – โค้งสุดท้ายในการเดทที่สาว ๆ จะต้องอ้อนขอคะแนนการหนุ่ม ๆ (10 คะแนน)
| ชื่อผู้เข้าประกวด | อุ่นเครื่อง> นนน | อุ่นเครื่อง> ชิม่อน | อุ่นเครื่อง> ซิง | ระดมยิง> นนน | ระดมยิง> ชิม่อน | ระดมยิง> ซิง | สถานการณ์> นนน | สถานการณ์> ชิม่อน | สถานการณ์> ซิง | Mini Game> นนน | Mini Game> ชิม่อน | Mini Game> ซิง | Free Click> นนน | Free Click> ชิม่อน | Free Click> ซิง | รวมคะแนน | คิดเป็น % |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| เลิฟ | 2 | 4 | 2 | 5 | 5 | 5 | 5 | 5 | 3 | 5 | 5 | 5 | 8 | 9 | 8 | 76 | 25.33 |
| เลิฟ | 8 | 8 | 8 | 15 | 15 | 15 | 13 | 13 | 13 | 15 | 15 | 15 | 25 | 25 | 25 | 76 | 25.33 |
| จูน | 4 | 4 | 4 | 5 | 4 | 4 | 5 | 4 | 4 | 5 | 5 | 5 | 9 | 9 | 9 | 80 | 26.66 |
| จูน | 12 | 12 | 12 | 13 | 13 | 13 | 13 | 13 | 13 | 15 | 15 | 15 | 27 | 27 | 27 | 80 | 26.66 |
| ลูกน้ำ | 5 | 3 | 5 | 4 | 4 | 4 | 3 | 5 | 5 | 5 | 5 | 5 | 10 | 10 | 8 | 81 | 27 |
| ลูกน้ำ | 13 | 13 | 13 | 12 | 12 | 12 | 13 | 13 | 13 | 15 | 15 | 15 | 28 | 28 | 28 | 81 | 27 |